বিয়ের দু’দিন পর ১৫ই অক্টোবর কক্সবাজারে স্ত্রী রেহানকে নিয়ে ৩২তম জন্মদিন পালন করেন হাবিব। একান্তে জন্মদিন পালন শেষে কালক্ষেপণ না করে একদিন পরেই নববধূকে সঙ্গে নিয়ে ১৬ই অক্টোবর সকালে কক্সবাজার থেকে ঢাকায় ফিরেন হাবিব। ওঠেন গুলশানের নিজ বাড়িতে। বাবা ফেরদৌস ওয়াহিদ সাধারণত বিক্রমপুরে গ্রামের বাড়িতে থাকলেও গুলশানের এই বাড়িটিতে এতদিন ছিলেন হাবিব ও তার মা। এবার মা-ছেলের সুখের সংসারে যোগ হলো নববধূ রেহান। তবে বিস্ময়কর হলেও এটাই সত্যি, নববধূকে নিজ ঘরে তুলেই কয়েক ঘণ্টার বিরতি নিয়ে রোববার রাতে মালয়েশিয়ার উদ্দেশে উড়াল দেন এই মিউজিক জিনিয়াস।